
       REPUBLIKA HRVATSKA
TRGOVAČKI SUD U VARAŽDINU 			                      
     Varaždin, Cehovska ulica 1
	Poslovni broj: St-72/2026-25




Z A P I S N I K 
od 7. rujna 2026.

sastavljen kod Trgovačkog suda u Varaždinu
o održanom ispitnom i izvještajnom ročištu u stečajnom postupku nad dužnikom
 ŠMER GRADNJA j.d.o.o. u stečaju, Sesvete Ludbreške, Ulica Matije Gupca 23, OIB:18906328139

Nazočni od strane suda:
Stečajni sudac: Denis Krnjak 	
Zapisničar: Nevenka Vuković 


Početak u 12,30 sati.


Poziv za ispitno ročište objavljen je na mrežnoj stranici e-Oglasne ploče dana 19. svibnja 2026.

Utvrđuje se da su pristupili:

- stečajna upraviteljica: Antonia Ljubenko 
- za vjerovnika RH, zastupnica po zakonu Jelena Knežević, zamjenica ŽDO Varaždin, Građansko upravni odjel

	Utvrđuje se da je na ovo ročište stečajna upraviteljica pristupila na daljinu u skladu sa čl. 115. st. 3. ZPP-a i to putem videokonferencijskog sustava Jitsi.

	Utvrđuje se da je na ročište pristupila odvjetnica Silvija Mlinarić Talan koja izjavljuje da je na ročište pristupila kao punomoćnica ranijeg zastupnika po zakonu Ivice Šmera. 

Stečajni sudac objavljuje da je predmet današnjeg ročišta ispitivanje prijavljenih tražbina prema iznosima i isplatnom redu kako su uneseni u tablice koje je sastavio stečajni upravitelj i koje tablice su, u skladu sa odredbom čl. 259. Stečajnog zakona (Narodne novine, broj 71/15, 104/17, 36/22 i 27/24, dalje u tekstu: SZ)  osam dana prije održavanja ispitnog ročišta, zajedno s prijavama kao i priloženim ispravama bile izložene u pisarnici stečajnog suda na uvid sudionicima. 

Stečajni sudac obavještava vjerovnike da se rješenje o utvrđenim i osporenim tražbinama objavljuje na mrežnoj stranici e-Oglasna ploča sudova. Vjerovnici čije su tražbine utvrđene o tome neće biti posebno obaviješteni. Ti vjerovnici mogu na svoj trošak tražiti da im se izda ovjerovljeni izvadak rješenja.

Prelazi se na ispitivanje tražbina I. višeg isplatnog reda te se stečajna upraviteljica u svezi tražbina I. višeg isplatnog reda očituje kako slijedi:


I. VIŠI ISPLATNI RED 


	
Red. broj
	
Ime i prezime / tvrtka
 ili naziv vjerovnika / OIB
	
Iznos 
prijavljene tražbine (eur)
	
Iznos 
priznate tražbine (eur)
	
Iznos 
osporene tražbine (eur)

	
Napomena

	
1.
	Republika Hrvatska Porezna uprava OIB:18683136487
	
3.409,37

	
3.409,37

	
0,00
	

	
UKUPNO

	
3.409,37

	
3.409,37

	
0,00

	





Utvrđuje se da nitko od stečajnih vjerovnika u postupku nije osporio tražbine I. višeg isplatnog reda koje su ispitane na ovom ročištu.

Sud donosi
z a k lj u č a k 

Tražbine I. višeg isplatnog reda ispitane na ovom ispitnom ročištu smatraju se utvrđenima u iznosu od 3.409,37 eura, te će se sačiniti posebna tablica i rješenje o ispitanim tražbinama, u skladu s čl. 264. i 265. SZ-a.


Prelazi se na ispitivanje tražbina II. višeg isplatnog reda te se stečajna upraviteljica u svezi tražbina II. višeg isplatnog reda očituje kako slijedi:

	
II. VIŠI ISPLATNI RED 


	
Red. broj
	
Ime i prezime / tvrtka
 ili naziv vjerovnika / OIB
	
Iznos 
prijavljene tražbine (eur)
	
Iznos 
priznate tražbine (eur)
	
Iznos 
osporene tražbine (eur)

	
Napomena

	
1.
	Republika Hrvatska Porezna uprava OIB:18683136487
	
[bookmark: _Hlk238473462]1.994,86
	
1.994,86
	
0,00
	

	
UKUPNO

	
1.994,86
	
1.994,86
	
0,00

	




Utvrđuje se da nitko od stečajnih vjerovnika u postupku nije osporio tražbine II. višeg isplatnog reda koje su ispitane na ovom ročištu.

Sud donosi
z a k lj u č a k

Tražbine II. višeg isplatnog reda ispitane na ovom ispitnom ročištu smatraju se utvrđenima u iznosu od 1.994,86 eura, te će se sačiniti posebna tablica i rješenje o ispitanim tražbinama, u skladu s čl. 264. i 265. SZ-a.

Prisutni se obavještavaju da u skladu sa čl. 260. st. 4. SZ-a izlučna i razlučna prava nisu predmet ispitivanja. 

Sud donosi 
z a k lj u č a k

Rješenje o utvrđenim i osporenim tražbinama iz čl. 265. SZ-a slijedi pisanim putem.

	Sud donosi
z a k lj u č a k

	U skladu sa čl. 130. st. 4. SZ-a spajaju se ispitno i izvještajno ročište te se prelazi na 

IZVJEŠTAJNO ROČIŠTE


Poziv za izvještajno ročište objavljen je na mrežnoj stranici e-Oglasne ploče dana 19. svibnja 2026.

	Utvrđuje se da su na izvještajnom ročištu prisutni vjerovnici koji su bili prisutni na ispitnom ročištu.

Utvrđuje se da je stečajna upraviteljica dostavila Izvješće o gospodarskom položaju stečajnog dužnika, a koje je izvješće objavljeno na e-Oglasnoj ploči dana 24. kolovoza 2026.

Utvrđuje se da su na izvještajnom ročištu nazočni vjerovnici kojima je utvrđena tražbina:
-  vjerovniku RH, Ministarstvo financija, utvrđena tražbina u ukupnom iznosu od 5.404,23 eura.

Stečajni sudac objavljuje da je predmet današnjeg izvještajnog ročišta donošenje odluka u skladu sa čl. 107. i čl. 227. SZ-a. 

Poziva se stečajna upraviteljica podnijeti izvješće o tijeku stečajnog postupka i stanju stečajne mase stečajnog dužnika. 
	U bitnome navodi kao u svojem izvješću te ponovno ističe da je i nadalje u kontaktu sa bivšim zastupnikom po zakonu dužnika radi podmirenja tražbina vjerovnika u ovom stečajnom postupku kao i podmirenja troškova te i nakon toga izrade stečajnog plana. 
	

	 Stečajna upraviteljica predlaže vjerovnicima da na ovom ročištu donesu slijedeće: 

O D L U K E

1. [bookmark: _Hlk239677269]Prihvaća se u cijelosti izvješće stečajne upraviteljice o gospodarskom položaju
stečajnog dužnika i njegovim uzrocima. 
2. Utvrđuje se da ima uvjeta za nastavak poslovanja stečajnog dužnika. 
3. Odobravaju se sve do sada poduzete radnje stečajne upraviteljice. 
4. Stečajnoj upraviteljici se nalaže pripremiti stečajni plan. 

	Utvrđuje se da je stečajna upraviteljica za svaku gore navedenu točku dala kratko obrazloženje koje su prisutni vjerovnici prihvatili. 

Stečajni sudac upoznaje nazočne da prema čl. 103. SZ-a pravo sudjelovanja na skupštini imaju svi vjerovnici s pravom odvojenog namirenja, svi stečajni vjerovnici i stečajni upravitelj. Pravo glasa na skupštini vjerovnika određeno je čl. 106. SZ-a. Na temelju čl. 105. SZ-a smatra se da je na ročištu vjerovnika odluka donesena ako zbroj iznosa tražbina stečajnih vjerovnika koji su glasovali "za" neku odluku iznosi više od zbroja iznosa tražbina vjerovnika koji su glasovali "protiv" te odluke.


Prelazi se na glasovanje po prijedlogu stečajnog upravitelja. Utvrđuje se da prisutni vjerovnici glasaju ZA predložene odluke.

Utvrđuje se da  vjerovnici (100%) jednoglasno donose slijedeće 

O D L U K E

1. Prihvaća se u cijelosti izvješće stečajne upraviteljice o gospodarskom položaju
stečajnog dužnika i njegovim uzrocima. 
2. Utvrđuje se da ima uvjeta za nastavak poslovanja stečajnog dužnika. 
3. Odobravaju se sve do sada poduzete radnje stečajne upraviteljice. 
4. Stečajnoj upraviteljici se nalaže pripremiti stečajni plan. 


Utvrđuje se da će stečajna upraviteljica zapisnik potpisati elektronskim putem digitalnim potpisom.




Ovaj zapisnik objavit će se na e-Oglasnoj ploči suda.


Dovršeno u 12,45 sati.



Sudac:					Stečajni upravitelj:





Zapisničar:            				Vjerovnik:                     

